**Հանս Թոմա** (գերմ.՝ Hans Thoma, հոկտեմբերի 2, 1839(1839-10-02)[…] կամ 1839, Bernau im Schwarzwald - նոյեմբերի 7, 1924(1924-11-07)[…] կամ 1924, Կարլսրուե), գերմանացի նկարիչ և գծանկարիչ։

Կյանք և գործունեություն
-----------------------

Սկզբում նա արհեստագիտական կրթություն է ստացել վիմագրիչի մոտ, այնուհետև` ժամացույցների գծագրության վարպետի մոտ։ 1859 թվականից սովորել է Կարլսրուեի արվեստի ակադեմիայում։ Ավարտելուց հետո նա ապրել և աշխատել է Դյուսելդորֆում, Մյունխենում, Մայնի Ֆրանկֆուրտում գտնվող Մայքում և Կարլսրեում, որտեղ 1899 թվականից եղել է Արվեստի թանգարանի տնօրեն և տեղի ակադեմիայի արվեստի պրոֆեսոր։ 1874 թվականին նա ուղևորություն է կատարում դեպի Իտալիա։ 1886 թվականին այցելում է Փարիզ։

Հ. Թոմայի ստեղծագործական ժառանգությունը հսկայական է, այն ներառում է մոտ 900 գեղանկարներ, փորագրություններ և վիմագրություններ։ Նկարչի աշխատանքները, որոնք հաճախ դիտվում են որպես «ժողովրդական գեղանկարչություն», «պարզ» և այլն, ուշադիր դիտարկմամբ բացահայտում են միանգամայն հակադիր տարրեր։ Մի կողմից նա հիանալի բնանկարիչ–ռեալիստ է։ Նա նկարել է Շվարցվալդը, Թաունուսը, Վերին Ռեյնը եւ Մայնը։ Այս կտավները տալիս են պատկերված բնույթի տեսանկյուն, որը սովորաբար ցուցադրվում է որոշակի բարձրությունից (օրինակ, բլրի գագաթից) այնպես, որ հորիզոն տանող հեռավորությունը տեսանելի լինի (Հովիտ Թաունուսում, 1890, Մյունխեն)։ Մյուս կողմից, Հ. Թոման սիրում էր իր բնապատկերներում ներմուծել հեքիաթային որոշ գծեր, օրնակներ, պատկերներ հին առասպելներից։ Այստեղ Թոմայի աշխատանքի վրա ազդում է Առնոլդ Բյոկլինի և Հանս ֆոն Մարեի ազդեցությունը, իսկ նրա իրատեսական ստեղծագործություններում, այդ թվում դիմանկարային գեղանկարչության մեջ զգացվում է բարբիզոնյան դպրոցի և Գ. Կուրբեի առանձնահատկությունները։ Թոմի ստեղծագործության երկու միտումների միջև միջանկյալ դիրք են գրավում այն  նկարները, որոնք պատկերում են հովվերգական տեսարաններ՝ պարող և երգող երեխաներից, մտածկոտ գյուղացիներից։ Այդ աշխատանքները 19-րդ և 20-րդ դարերի սահմանագծին Թոմային բերել են «Երկրորդ Լյուդվիգ Ռիխտեր» անվան փառքը։ Հ. Թոմայի ստեղծագործությունների մեծ հավաքածուն պահվում է Կարլսրուեի արվեստի թանգարանում։ Իսկ 1949 թվականին Բերնաու քաղաքում բացվեց Հ. Թոմայի թանգարանը։

Ընտանիք
-------

Ամուսնացած էր գերմանացի հայտնի գիտնական Ավգուստ Ֆյոպլի կրտսեր դստեր հետ։

Ֆեպլի «ավագ» փեսան էր խոշոր գիտնական-աերոդինամիկ Լյուդվիգ Պրանդտլը։

Պատկերասրահ
-----------

* Բնապատկեր (1880)Բնապատկեր (1880)
* Ադամ և Եվա (1897)Ադամ և Եվա (1897)
* Բնապատկեր Մայնի վրա (1875)Բնապատկեր Մայնի վրա (1875)
* Մանկական շուրջպար (1884)Մանկական շուրջպար (1884)
* Արևի ճառագայթներում (1867)Արևի ճառագայթներում (1867)

Ծանոթագրություն
---------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Hans Thoma (նիդերլ.)
3. 1 2 3 4  Benezit Dictionary of Artists — OUP, 2006. — ISBN 978-0-19-977378-7
4. 1 2 3 4  Catalogue of the National Library of Greece
5. 1 2  *Deutsche Nationalbibliothek* Record #118622064 // Gemeinsame Normdatei (գերմ.) — 2012—2016.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz · Գուտենբերգ նախագիծ · RKDartists |
|  |
| Բառարաններ և հանրագիտարաններ | Բրիտանիկա (11-րդ) · Բրոքհաուս · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BNF: 12368702r · CONOR: 70932323 · GND: 118622064 · ISNI: 000000012147924X · LCCN: n84020178 · NKC: jo2007416010 · NLG: 211458 · NTA: 068653174 · NUKAT: n01717497 · SUDOC: 032708807 · VIAF: 111662989 · ULAN: 500003772 · WorldCat VIAF: 111662989 |

 |

 |